
Për Miratimin e planit të veprimit për fëmijë, 2012-2015

Në mbështetje të nenit 100 të Kushtetutës, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave

Vendosi:

1. Miratimin e Planit të Veprimit për Fëmijë, 2012-2015, sipas tekstit bashkëlidhur këtij vendimi.
2. Ngarkohen ministritë dhe institucionet e tjera qendrore e vendore, të përmendura në tekstin e Planit të Veprimit për Fëmijë, 2012-2015, për zbatimin e këtij vendimi.
3. Ngarkohet Agjencia Shtetërore për Mbrojtjen e të Drejtave të Fëmijëve për monitorimin e zbatimit të këtij plani veprimi.
Ky vendim hyn në fuqi pas botimit në Fletoren Zyrtare.

